ผมเป็นเหมือนตุ่มอะไรซักอย่างครับ เล็กๆใต้หัวอวัยวะเพศครับ ไม่เจ็บไม่คันไม่รู้สึกอะไรเลย จับก็ไม่เจ็บไม่คัน เป็นตุ่มเล็กมากๆ มีแผ่นแข็งๆขึ้นมาตรงตุ่มด้วยครับ ผมเลยลองดึงออก แต่ก็ไม่เจ็บอะไร แล้วก็ลองบี้ๆ มันนิ่มครับพอบี้แล้ว แล้วก็จริงๆดูแล้วก็ไม่ค่อยเหมือนตุ่มเท่าไหร่ด้วยครับ มันไม่ปูดออกมามากมันเล็กๆ ผมไม่รู้เป็นอะไร แล้วก็ ผมไม่เคยมีเพศสัมพันธุ์ครับ มีแค่ช่วยตัวเองบ้าง แล้วก็ล้างทำความสะอาดปกติ
สวัสดีค่ะ Kitkatตุ่มที่บริเวณอวัยวะเพศชายนั้น อาจเกิดจาก-รูขุมขนอักเสบ จะเจ็บได้เล็กน้อย ถ้าเป็นใหญ่มากอาจมีตุ่มหนอง-ผื่นผิวหนังอักเสบจากการแพ้หรือการสัมผัส มักมีอาการคันร่วมด้วย และมีประวัติสัมผัสสบู่หรือน้ำหอม-PPP หรือ Pearly penile papules เป็นตุ่มเนื้อใส ๆ เล็ก ๆ ที่ขึ้นอยู่บริเวณใต้คอหยักของอวัยวะเพศชาย โดยส่วนใหญ่จะมีการวางตัวเป็นแถวหรือเป็นวงรอบบริเวณสันของหัวอวัยวะเพศ และก็ทำให้หลายครั้งแพทย์อาจจะวินิจฉัยผิดว่าเป็นโรคติดต่อทางเพศสัมพันธ์เพราะมีลักษณะคล้ายกัน-เริมที่อวัยวะเพศ มาด้วยตุ่มน้ำ อาจจะเป็นๆหายๆมาแล้วหลายครั้ง เวลาตุ่มน้ำแตกออกจะมีอาการแสบ เป็นโรคติดต่อทางเพศสัมพันธ์หรือการสัมผัส-หูดเช่นหูดหงอนไก่ หูดข้าวสุก จะมีลักษณะจำเพาะ เป็นโรคติดต่อทางเพศสัมพันธ์หรือการสัมผัสเช่นกันแต่หากไม่เคยมีเพศสัมพันธ์เลยก็ไม่น่ามีโอกาสเป็นโรคติดต่อทางเพศสัมพันธ์ค่ะการดูแลตัวเองเบื้องต้น ไม่ไปแกะตุ่ม หลีกเลี่ยงการมีเพศสัมพันธ์ไปก่อน ยังไม่ควรเอายาอะไรมาทาเพราะยังไม่ทราบว่าเป็นอะไร รักษาความสะอาดบริเวณอวัยวะเพศด้วยการล้างน้ำเปล่า หลีกเลี่ยงการใช้สบู่หากตุ่มนี้ลุกลามมากขึ้น เจ็บบริเวณตุ่ม มีเลือดไหลจากตุ่ม ควรไปพบแพทย์เพื่อตรวจเพิ่มเติม